24 Junie 1995 sal vir ewig as een van die grootse dae in Suid-Afrika se sportgeskiedenis onthou word. Suid-Afrika wen daardie dag sy eerste Rugby Wêreldbeker kroon. Op die veld is Os du Randt, die enigste Suid-Afrikaner ooit - wat spog met twee Rugby Wêreldbeker titels agter sy naam. So hoog word hy geag, dat Rugby World tydskrif hom aanwys as die tweede beste loskop van alle tye. Sy laaste wedstryd? 20 Oktober 2007 natuurlik - toe hy weer as oorwinnaar van die veld kon stap in 'n Rugby Wêreldbeker eindstryd. Hierdie keer op 35 jarige ouderdom in die Stade de France (Parys) Frankryk - nadat hy vir die volle 80 minute op die veld was.
Jacobus Petrus "Os" du Randt is gebore op 8 September 1972, het na sy aftrede as skrum afrigter in 2009 by die Cheetas begin. Dit is natuurlik nadat hy die Cheetas ook op provinsiale vlak verteenwoordig het. Verder het du Randt ook die Cheetas in die Super 14 verteenwoordig, asook in die Curriebeker. Hy het ook vir die Cats in die Super 12 gspeel. Ellispark, Johannesburg het die finaal gehuisves. Dit was nadat Suid-Afrika en Nieu-Zeeland die oorblywende 14 spanne afgestof het om die finaal te haal. Die toernooi het op 25 Mei 1995 op Nuweland begin toe Suid-Afrika met 26 - 13 oor Australië geseëvier het.
Gebore in the Oos-Kaapse dorpie Elliot, Du Randt, wat sy bynaam bekom as gevolg van sy gespierde liggaamsbou, het vir die eerste keer vir die Spingbokke uitgedraf in 1994 en speel in die 1995 Rugby Wêreldbeker wat Suid-Afrika gewen het. Du Randt was in die jare daarna steeds 'n sleutelspeler in die Bokke XV.
In 2000 het hy egter beserings opgedoen wat hom vir byna twee jaar verhoed het om te speel. Hy het op die ou einde in 2002 weer gespeel maar het aanvanklik gesukkel om sy vorige vermoë te herwin. In 2004, nadat hy ten spyte van sy ouderdom sy vorm in binnelandse kompetisie herwin het, is du Randt deur die nuwe afrigter, Jake White vir die Springbokke gekies.